
Kaardiandmete turvalisus 


PCI Data Security Standard (PCI DSS) 

PCI standard on rahvusvaheliste kaardiorganistasioonide poolt väljatöötatud standard, 
et reguleerida kaardiandmete käitlemist ja hoidmist vastavalt andmekaitsele. Nõuded 
on kohustuslikud nii kaupmeestele, protsessoritele, pankadele kui ka kõikidele 
maksesüsteemi osadele (n. võrgud, serverid, kassasüsteemid, terminalid) 

Täpsem info pangast ning lugeda saab ka 


https://www.pcisecuritystandards.org 


Account data compromise juhtum ehk kaardiandmete leke 


Kaardiandmete leke võib leida aset tänu volitamata isikute lubamatule juurdepääsule 
kaardi andmetele. Sensitiivsed andmed on kaardinumber, kehtivusaeg, CVC1, CVC2, 
kaardiomaniku nimi, magnetriba info, pin kood, kiibi info, isikukood, e-maili aadress, 
kodune aadress, sünniaeg jne. 


Kaitske arvutit ja selle tarkvara 


Tähelepanelik tasub olla kui märkate järgmist: 

- - Avuti viirusetõrje poolt on tekitatud alert võimalikust ohust arvutile 

- Arvuti tulemüüri alert 

- Kui arvuti poolt on tuvastatud tundmatu kasutaja 

- Kui on tuvastatud volitamata isiku juurdepääs arvutile või volitamata käsud 

- Tuvastatud kahtlased failid süsteemis 

- - Vasturääkiv info arvuti auditi logides 

- Kui arvuti on tuvastanud mõne kahtlase nuhktarkvara nagu - key logger, memory 
scraper jne. 

- - Arvutisüsteemi kokkujooksmine teadmata põhjustel 

- Arvuti logi näitab ebatavalist tööajavälist sisselogimist 

- - Seletamatuid failinimede muutmisi, lisamisi, katseid faile muuta või kustutatada 

- -Tundamatud võrguühendused IP addressidega, mis ei ole kaupmehe tööks 
vajalikud 


Kelmid võivad kasutada järgmisi võtteid andmete kättesaamiseks: 


Phishing ehk andmepüük/õngitsemine 

On moodus arvutikasutajatelt välja petta isiklikku või finantsalast teavet petturlusega 
seotud meilisõnumit avades (tavaliselt manusena kaasa lisatud faili avades või meilis 
oleval lingil klikates, mis suunab kasutaja osavalt võltsitud veebisaidile). Tavaline 
võrgus tegutsev andmepüüki kasutav kelm alustab meilisõnumi saatmisega, mis 
sarnaneb usaldatud allikast (pank, krediitkaardiettevõte või lugupeetud 
veebikaubitseja) pärineva ametliku teatega. Meilisõnumis suunatakse adressaadid 

petturlusega seotud veebisaidile, kus kasutajatel palutakse sisestada isiklikku teavet 
nagu panga kontonumber või —paroole, isikukoode, telefoninumbreid, elukoha 
aadressi jne. Seda teavet kasutatakse tavaliselt identiteedi varguseks. 


Andmete väljapetmiseks või kasutaja arvuti viirustega nakatamiseks kasutatakse vahel 
ka õngitsuslehte (inglise keeles pharming). 


Tasub meeles pidada, et pank ei küsi kunagi maili teel kaardinumbrit, pin koodi või 
muud isiklikku teavet. Vajalik info on pangal juba olemas. 


Social engineering ehk suhtlusosavus, manipuleerimisrünne 

Manipuleerimisrünne ehk social engineering kasutab ära inimlikke nõrkusi selleks, et 
pääseda ligi kaitstud informatsioonile või süsteemile. Niisugust tüüpi ründed on väga 
levinud, kuna inimlike nõrkuste ärakasutamine on lihtsam kui süsteemi sisse 
tungimine. Näiteks kas otsene manipuleerimine või telefoni teel info hankimine. 


Jällegi tasub mõelda, kellele ja millist infot väljastada. Lisaks tasub kaaluda, kas 
telefoni teel tehtud tegelikkusest palju soodsam pakkumine on realistlik või mitte. 


Hacking ehk süsteemi häkkimine, sissemurdmine 

Autoriseerimata isiku süsteemi tungimine nagu näiteks SOL rünnak, pahavara 
süsteemi sokutamine, administraatori õiguste väärkasutamine. Ohus on 
kaugjuurdepääsu rakendused, mis nõuavad vaid ühe teguriga autentimist. Samuti 
ebaturvalised traadita võrgud ja traadita krüptimisprotokollid. 


MALWARE ehk- pahavara 
Tarvara või pahatahtlik kood, mida kasutatakse süsteemi tungimiseks, andmete 
saamiseks — sealhulgas ka salasõna hankimiseks. 


Kuna suur enamus toimunud infovargustest saab võimalikuks tänu puuduvale või 
nõrgale turvalisusele nagu näiteks teenusepakkuja vaikimise seaded, juurdepääsud, 
siis toome siinkohal mõned soovitused turvalisuse tagamiseks. 


Soovitused interneti kaupmeestele: 


e teadaolevate kuritahtlike Internet Protocol (IP) aadresside blokeerimine 
e süsteemi teadlik monitooring, identifitseerimaks süsteemi administraatori 
nõrka salasõna 


e kasutaja salasõna regulaarse muutmise nõue 


e erilist tähelepanu pöörata kasutajate käitumisele, kellel on suuremad õigused 
andmetele ligipääsemiseks, tugevdades nende kasutajate parooli muutmise 
poliitikat 

e sulgeda kõik mittevajalikud üldised kontod/kasutajad 


e pidevalt täiendada/uuendada süsteemi turvalisust 

e pidevalt jälgida kõiki kaugjuurdepääsu taotlusi ja eemaldada mittevajalikud 
aplikatsioonid 


e kaugjuurdepääsu taotluse korral alati nõuda kahefaktorilist autentimist 
e süsteemi tulemüüri reeglite pideva jälgimine 

e analüüsida veebirakenduste haavatavust 

e anti-virus programmi regulaarne täiendamine 


e süsteemi alertide järjepidev monitoorimine ja probleemi korral 
eskaleerimiprotseduuride loomine, et info ikka õige inimeseni jõuaks 


Turvanõuded terminalidele 


Skimming ehk kaardiandmete kopeerimine 

Kaardil olevate elektroonsete andmete (magnetribal oleva info) kopeerimine mingile 
andmekandjale hilisema pettuse teostamise eesmärgil. Kriminaalid võivad üritada 
panna elektroonilist andmete lugejat ehk skimmerit terminali ja see võib olla väga 
väikene ning jääda kaupmehele märkamatuks. Seepärast on oluline, et müüja 
kontrolliks igapäevarutiini käigus üle ka terminali, et see oleks alles ja et ei oleks 
muukimise jälgi. 


Terminali vahetus või parandamine 


Alati kui tullakse kauplusesse terminali parandama või välja vahetama, peab müüja 
küsima tehnikult töötõendit veendumaks, et tegu on terminali vahetamiseks volitatud 
isiku või koostööpartneriga. 


NB! Kui kaupmees avastab terminalis muukimise jälgi või on terminal 
varastatud, tuleb sellest koheselt teavitada panka ja politseid. 
Muukimisjälgede või lisaseadme olemasolu korral terminali mitte 
puutuda. Sama nõue kehtib ka internetikaupmeeste puhul, kui arvutis 
avastatakse pahavara. Korduvad kaardiomanike pöördumised 
kaupmehe poole seoses valetehingutega võivad olla indikaatoriks, et 
andmed on lekkinud. 


